
שלום רב,


הנדון: פנייתך בנושא תעריף האשפוז הסיעודי שמשרד הבריאות משלם עבור שירותי אשפוז סיעודי כרוני במרכזים גריאטריים ממשלתיים


במענה לפנייתך, הריני להשיבך בהתאם למידע שנמסר לי מגורמי המקצוע הרלוונטיים במשרד: 

ככלל, משרד הבריאות לא משלם פר יום אשפוז בגין אשפוז סיעודי כרוני למרכזים גריאטריים ממשלתיים, שכן מרכזים אלו מתוקצבים על כלל פעילותם לרבות של האשפוז הפעיל. המרכזים הממשלתיים נושאים בעלות אחזקה של כלל הרצף האשפוזי הגריאטרי (כגון: מיטות בגריאטריה פעילה, מכוני רנטגן, מעבדות וכד') וכן בעלויות הקשורות להכשרת כח אדם המשמש בסופו של יום גם את המוסדות הסיעודיים הלא ממשלתיים, אף על פי שהם לא השקיעו בעלות ההכשרה. על כן, אין אפשרות להשוואת עלות יום אשפוז בין בתי החולים הממשלתיים למוסדות הסיעודיים.

